Ansøgning om opførelse af to lagerhaller til virksomhed i landzone - 
[adresse], Svebølle 
Sagsfremstilling 
8.      Ansøgning om opførelse af to lagerhaller til virksomhed i landzone - [adresse] 
105 A, Svebølle  
                                                                                                                       Åbent 
Sagsnr.: 326-2015-8072        J.nr.: 01.03.03            Nina Lassen.: 326-2015-44862 
 
[adresse] 
På ejendommen [adresse], 4470 Svebølle, drives en VVS-virksomhed, oprindeligt indrettet i en 
overflødiggjort landbrugsbygning. Virksomheden har de senere år været i vækst og har i dag 25-30 ansatte. Med 
udgangspunkt i ejendommen foretages udkørende VVS-arbejde, og hovedparten af de ansatte arbejder således 
ikke på selve ejendommen. 
 
Der ansøges om tilladelse til at opføre to nye haller på samlet ca. 1.000 m2, med en placering hvor to længer af den 
oprindeligt firelængede gård tidligere har ligget frem til mellem 1999 og 2001 og med en udformning som 
eksisterende bebyggelse på ejendommen. De ansøgte haller skal dække et presserende behov for mere plads til 
forsvarlig opbevaring af materialer samt parkering af servicebiler. Bygningerne skal ikke anvendes til produktion. 
(Bilag 2) 
 
Ejendommen er beliggende i landzone mellem to mindre bebyggelser, som er omfattet af kommuneplanens 
rammeområde S6.BL06 (Birgitte Hansen), område til blandet bolig og erhverv (Bilag 1). Indenfor område til blandet bolig og 
erhverv kan etableres mindre virksomheder. Erhverv kan omfatte håndværks- og servicevirksomheder inden for 
fremstilling, byggeri og anlæg, engroshandel, transport og lignende inden for miljøklasse 1-3. 
 
Historik 
Teknik- og Miljøudvalget behandlede sagen på møde den 2. juni 2014, hvor det blev besluttet at gennemføre en 
foroffentlighed efter planloven med henblik på at udarbejde et kommuneplantillæg, der inddrager ejendommen 
[adresse] i rammeområde S6.BL06. Dette med henblik på at få et mere hensigtsmæssigt afsæt til at 
gennemføre en landzonesagsbehandling. 
 
Et forslag til kommuneplantillæg nr. 4 for udvidelse af område til blandet bolig og erhverv i [adresse], var i offentlig 
høring fra den 12. november 2014 til den 7. januar 2015. Naturstyrelsen har ved brev af 7. januar 2014 gjort 
indsigelse mod planforslaget (Bilag 3). Baggrunden er, at det pågældende område er beliggende i et område for 
Særlige Drikkevandsinteresser (OSD), og desuden grænser op til et Natura-2000 område. Styrelsen anfører, at 
kommunen ikke opfylder kravene i den statslige udmelding om trinmodellen, idet der ved nye udlæg inden for OSD 
skal laves en fuld redegørelse for hele kommunen (jf. "Statslig udmelding til vandplanernes retningslinjer 40 og 41 i 
forhold til byudvikling og anden ændret arealanvendelse i Områder med Særlige Drikkevandsinteresser (OSD) 
og indvindingsoplande"). Styrelsen anfører samtidig, at planforslaget ikke forholder sig til påvirkningen af det 
nærliggende Natura-2000 område samt bilag IV-arter. 
 
Kommunen har ikke påbegyndt arbejdet med redegørelsen for byudvikling og anden ændret arealanvendelse i OSD 
og indvindingsoplande i henhold til trinmodellen, idet vi afventer Naturstyrelsens nærmere kortlægning. Kommunen 
kan derfor ikke imødekomme indsigelsen på dette punkt, og der er således ikke udsigt til, at Naturstyrelsen kan 
ophæve indsigelsen. 
 
Med hensyn til planforslagets mulige påvirkning af det nærliggende Natura 2000-område har Teknik og Miljø 
efterfølgende udfærdiget en væsentlighedsvurdering. Konklusionen er, at naturtyper og arter omfattet af EU-
direktiverne for habitatbeskyttelse ikke vil blive påvirket negativt i Natura 2000-område nr. 156 ved vedtagelsen af 
kommuneplantillægget.  
 
 
 
Vurdering 
På baggrund af ovenstående har Teknik og Miljø revurderet ansøgningen. 
Efter planloven kræver udvidelse af eksisterende erhvervsvirksomheder landzonetilladelse. I henhold til 
Miljøministeriets vejledning om landzoneadministration gælder generelt, at udvidelse af eksisterende mindre 
virksomheder bør tillades, med mindre udvidelsen gør indgreb i landskabeligt værdifulde områder eller i øvrigt 
strider mod de hensyn som landzonebestemmelserne skal varetage. Større udvidelser bør henvises til egentlige 
erhvervsområder i byzone, som er indrettet til formålet. Ifølge praksis må der foretages en samlet vurdering af 
erhvervsaktiviteterne på en ejendom for at fastslå, om der er tale om en mindre erhvervsvirksomhed. Kommunens 
administrationsgrundlag omhandler ikke en sagstype svarende til det ansøgte. 
 
Teknik og Miljø finder, at det bør lægges til grund,  
· at der er tale om en eksisterende virksomhed, hvor det ansøgte ikke medfører en ændring af virksomhedens 
aktiviteter, og hvor der ikke foregår produktion. 
· at ejendommen er beliggende som en del af en samlet bebyggelse. 
· at de nye haller placeres hvor der tidligere har ligget bebyggelse på ejendommen, og at den samlede 
bygningsmasse herefter får udtryk af en firelænget gård. 
· at udendørs oplag og parkerede servicebiler vil kunne flyttes indendørs og derved medvirker til at forskønne 
området.  
 
Samlet set vurderer Teknik og Miljø, at der er tale om en velbegrundet og -tilpasset udvidelse af virksomheden, der 
ikke vil være i strid med landzonebestemmelsernes formål. Det anbefales på denne baggrund, at Forslag til tillæg nr. 
4 bortfalder, og at der gennemføres en sagsbehandling med henblik på at kunne meddele en tilladelse til de ansøgte 
haller, evt. på vilkår. 
 
BEHANDLING 
Teknik- og Miljøudvalget, Økonomiudvalget. 
 
INDSTILLING 
Teknik- og Udviklingsdirektøren indstiller at 
· Forslag til kommuneplantillæg nr. 4 bortfalder, hvilket meddeles Naturstyrelsen 
· Ansøgning om at opføre to lagerhaller til eksisterende virksomhed landzonesagsbehandles med henblik på en 
tilladelse 
 
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
 
Bilag 
 
 
 
 
 
Teknik- og Miljøudvalgets møde den 2. marts 2015: 
Udvalget vedtog at anbefale teknik- og udviklingsdirektørens indstilling. 
Bilag 1 - Oversigtskort for [adresse] 
326-2014-144479 
Bilag 2 - Ansøgningsmateriale for [adresse] 
326-2014-144372 
Bilag 3 - Naturstyrelsens indsigelse mod forslag til KP-tillæg nr. 4 
326-2015-45793 
